चिल्ड्रेन लाइफ विजेता
चिल्ड्रेन लाइफ स्पोर्ट्स क्लबले जिल्ला लिग फुटबलको उपाधि जितेको छ । जिल्ला फुटबल संघले सञ्चालन गरेको प्रतियोगितामा शुक्रबार फाइनलमा चिल्ड्रेन लाइफले कालिका भगवती युवा क्लबलाई ३–१ ले पराजित गरेको हो ।
बागलुङ — चिल्ड्रेन लाइफ स्पोर्ट्स क्लबले जिल्ला लिग फुटबलको उपाधि जितेको छ । जिल्ला फुटबल संघले सञ्चालन गरेको प्रतियोगितामा शुक्रबार फाइनलमा चिल्ड्रेन लाइफले कालिका भगवती युवा क्लबलाई ३–१ ले पराजित गरेको हो । २५ औं मिनेटमा मोहन थापाको गोलबाट अग्रता लिएको चिल्ड्रेनका अजय पुनले ५२ औं मिनेट र राजीव श्रीसले ८६ औं मिनेटमा तेस्रो गोल गरे । कालिकाबाट मनीष श्रेष्ठले ७६ औं मिनेटमा गोल गरे ।विजेताले ५५ हजार ५ सय ५५ रुपैयाँ र उपविजेताले ३३ हजार ३ सय ३३ रुपैयाँ पुरस्कार पाए । चिल्ड्रेन लाइफका मोहन थापा उत्कृष्ट खेलाडी भए । कालिकाका मनीष श्रेष्ठ उत्कृष्ट मिडफिल्डर, चिल्ड्रेन लाइफका दिपेश गाहामगर उत्कृष्ट डिफेन्डर र सौगात खड्का उत्कृष्ट गोलरक्षक घोषित भए । उत्कृष्टले जनही २ हजार ५ सय पुरस्कार पाए ।लिगमा ८ टिमले भाग लिएको जिल्ला फुटबल संघका अध्यक्ष रामराज गुरुङले बताए ।